PanARMENIAN.Net - Ադրբեջանական կողմից կրակոցների դեպքերում ՀՀ գործողությունները բավականին մշակված են, մեխանիզմը հստակ է. առաջին հերթին տեղյակ են պահվում համանախագահ երկրների արտգործնախարարությունները, դեսպանները, համանախագահները, նաև ԵԱՀԿ գործող նախագահի անձնական ներկայացուցիչը, որ հերթական անգամ կոպտագույն խախտում է եղել ադրբեջանական կողմից: Այդ մասին հայտարարել է ԱԳՆ մամուլի խոսնակ Տիգրան Բալայանը՝ անդրադառնալով սեպտեմբերի 11-ին Տավուշի ուղղությամբ ադրբեջանական կողմի կրակոցների թեմային: